
చెన్నై, ఏప్రిల్ 5 (ఆంధ్రజ్యోతి): దేశద్రోహం కేసులో అరెస్టయిన ఎండీఎంకే నాయకుడు వైగో పుళల్ సెంట్రల్ జైల్లో బుధవారం మంచినీళ్లు సైతం ముట్టకుండా మౌనవ్రతం పాటించారు. తన తండ్రి వయ్యాపురియార్ వర్థంతి సందర్భంగా వైగో ఈ వ్రతం చేపట్టారు. ఎగ్మూరు బహిరంగ సభలో ఎల్టీటీఈకి మద్దతుగా ప్రసంగించినందుకు దాఖలైన దేశ ద్రోహం కేసులో వైగో ఇటీవల కోర్టులో లొంగిపోయారు. ఎగ్మూరు కోర్టు వైగోను బెయిలు తీసుకోమన్నా ఆయన నిరాకరించటంతో 15 రోజుల రిమాండ్కు పంపుతూ మేజిస్ట్రేట్ ఆదేశించారు. దీనితో వైగోను సెంట్రల్ జైలుకు తరలించారు. వైగోకు జైలులో ఫస్ట్క్లాస్ సెల్ను కేటాయించారు. మంగళవారం ఉదయం వైగోకు అల్పాహారంగా పొంగల్, వడను అధికారులు అందించారు. ఆ తర్వాత ఉదయం ఆరుగంటల నుండి మౌనవ్రతం చేపట్టారు.

chennai, epril 5 (aandhrajyoti): deshadroham kesulo arestayina mdmk nayakudu vaigo pulal central jaillo budhavaaram manchineellu saitam muttakunda mounavratam paatinchaaru. tana tandri vayyapuriyar vardhanti sandarbhamgaa vaigo ee vratam chepattaru. egmuru bahiranga sabhalo elteeteeeki maddatugaa prasanginchinanduku daakhalaina desha droham kesulo vaigo iteevala kortulo longipoyaaru. egmuru kortu vaigonu beyilu teesukomanna aayana niraakarinchatamto 15 rojula remandku pamputuu magistrate aadesinchaaru. deenitho vaigonu central jailuku taralinchaaru. vaigoku jailulo fustklas selnu ketaayinchaaru. mangalavaaram udayam vaigoku alpaahaaramgaa pongal, vadanu adhikaarulu andinchaaru. aa tarvaata udayam aarugantala nundi mounavratam chepattaru.